Brucardus prior vergiacensi cum consensu capituli sui concessit Deo et beatę Marię cisterciensi, fratribusque ibi Deo servientibus quicquid ęcclesia sancti Vincentii de Verziaco castro cui, Deo volente, preerat, jure possidebat in territorio cisterciensi contiguo, quod ex una parte aqua Vulgis dividit, ex alia, strata publica que salinaria vocari solet, ex tercia quoque parte territorium illud quod Saulas vocatur, ex quarta vero, benum illud quod Securris vocari solet, quod tamen dux Burgundie suum esse dicebat; illam etiam partem maresci de Flagiaco, quam ejusdem ville Flagiaci scilicet homines cisterciensis ęcclesię fratribus determinaverunt; quicquid etiam habebat in territorio lastricensi, musiacensi et tontenensi. In cujus concessionis memoriam cistercienses fratres verzacensi ęcclesię per singulos annos .VIII. solidos divionensis monete reddituros se spoponderunt.